Document ID: 31999D0392

31999D0392
L 148/44
JURNALUL OFÍCIAL AL UNIUNII EUROPENE
DECIZIA COMISIEI
din 31 mai 1999
de recunoaștere, în principiu, a conformității dosarelor transmise pentru examinare detaliată în vederea înscrierii eventuale a substanțelor active Mesotrion (ZA 1296), Iodosulfuron-metil-sodiu (AEF 115008), Siltiofam (MON 65500) și Gliocladium catenulatum în anexa I la Directiva 91/414/CEE a Consiliului privind introducerea pe piață a produselor fitosanitare
[notificată cu numărul C(1999) 1400]
(Text cu relevanță pentru SEE)
(1999/392/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 1991/1/CE a Comisiei (2), în special articolul 6 alineatul (3),
(1)
Întrucât Directiva 91/414/CEE, denumită în continuare „directiva”, a prevăzut întocmirea unei liste comunitare a substanțelor active cărora le este autorizată înscrierea în produsele fitosaniare.
(2)
Întrucât unii solicitanți au prezentat autorităților din anumite state membre dosare în vederea obținerii înscrierii a patru substanțe active în anexa I la directivă.
(3)
Întrucât Zeneca Agrochemicals a prezentat autorităților britanice, la 23 aprilie 1998, un dosar privind substanța activă Mesotrion (ZA 1296).
(4)
Întrucât Hoechst Schering Agrevo GmbH a prezentat autorităților germane, la 14 decembrie 1998, un dosar privind substanța activă Iodosulfuron-metil-sodiu (AEF 115008).
(5)
Întrucât Monsanto Crop Protection a prezentat autorităților irlandeze, la 14 decembrie 1998, un dosar privind substanța activă Siltiofam (MON 65500).
(6)
Întrucât Kemira Agro Oy a prezentat autorităților finlandeze, la 19 mai 1998, un dosar privind substanța activă Gliocladium catenulatum.
(7)
Întrucât autoritățile respective au comunicat Comisei rezultatele primei examinări a conformității dosarelor cu cerințele privind datele și informațiile prevăzute de anexa II și, pentru cel puțin un produs fitosanitar care conține substanța activă în cauză, de anexa III la directivă; întrucât, ca urmare și în conformitate cu dispozițiile articolului 6 alineatul (2), dosarele au fost prezentate de către solicitanți Comisiei și altor state membre.
(8)
Întrucât Comitetul fitosanitar permanent a fost sesizat cu privire la dosarele substanțelor Mesotrion (ZA 1296), Iodosulfuron-metil-sodiu (AEF 115008), Siltiofam (MON 65500) și Gliocladium catenulatum la 11 februarie 1999.
(9)
Întrucât articolul 6 alineatul (3) din directivă prevede că trebuie confirmată la nivelul Comunității conformitatea formală a fiecărui dosar cu cerințele privind datele și informațiile prevăzute de anexa II și, pentru cel puțin un produs fitosanitar care conține substanța activă în cauză, de anexa III la directivă.
(10)
Întrucât această confirmare este necesară pentru ca examinarea detaliată a dosarului să poată fi continuată și pentru ca statele membre să aibă posibilitatea de a acorda o autorizație provizorie pentru produsele fitosanitare care conțin substanța activă în cauză, prin respectarea condițiilor prevăzute la articolul 8 alineatul (1) din directivă, în special condiția privind evaluarea detaliată a substanței active și a produsului fitosanitar față de prevederile directivei.
(11)
Întrucât o astfel de decizie nu împiedică ca anumite date sau informații suplimentare să poată fi solicitate societății în cauză dacă, în cursul examinării detaliate, se dovedește că asemenea informații sau date sunt necesare pentru luarea unei decizii.
(12)
Întrucât este înțeles între statele membre și Comisie că Regatul Unit va continua examinarea detaliată a dosarului privind Mesotrion (ZA 1296), Germania pe cea a dosarului privind Iodosulfuron-metil-sodiu (AEF 115008), Irlanda pe cea a dosarului privind Siltiofam (MON 65500), iar Finlanda pe cea a dosarului privind Gliocladium catenulatum.
(13)
Întrucât Regatul Unit, Germania, Irlanda și Finlanda vor prezenta Comisiei, de îndată ce este posibil și în termen de cel mult un an, un raport privind concluziile examinării pe care o vor efectua, însoțit de eventuale recomandări cu privire la înscrierea sau refuzul de a înscrie substanțele active respective și condițiile legate de aceasta; întrucât, încă de la recepționarea acestor rapoarte, examinarea detaliată se va continua cu concursul tuturor statelor membre în cadrul Comitetului fitosanitar permanent.
(14)
Întrucât măsurile prevăzute de prezenta decizie sunt în conformitate cu avizul Comitetului fitosanitar permanent,
ADOPTĂ PREZENTA DECIZIE:
Articolul 1
Următoarele dosare corespund, în principiu, cerințelor privind datele și informațiile prevăzute de anexa II și, pentru cel puțin un produs fitosanitar care conține substanța activă în cauză, de anexa III la directivă, ținând seama de utilizările propuse:
1.
dosarul transmis de către Zeneca Agrochemicals Comisiei și statelor membre în vederea înscrierii substanței Mesotrion (ZA 1296) ca substanță activă în anexa I la Directiva 91/414/CEE și prezentat Comitetului fitosanitar permanent la 11 februarie 1999;
2.
dosarul transmis de către Hoechst Schering Agrevo GmbH Comisiei și statelor membre în vederea înscrierii substanței Iodosulfuron-metil-sodiu (AEF 115008) ca substanță activă în anexa I la Directiva 91/414/CEE și prezentat Comitetului fitosanitar permanent la 11 februarie 1999;
3.
dosarul transmis de către Monsanto Crop Protection Comisiei și statelor membre în vederea înscrierii substanței Siltiofam (MON 65500) ca substanță activă în anexa I la Directiva 91/414/CEE și prezentat Comitetului fitosanitar permanent la 11 februarie 1999;
4.
dosarul transmis de către Kemira Agro Oy Comisiei și statelor membre în vederea înscrierii substanței Gliocladium catenulatum ca substanță activă în anexa I la Directiva 91/414/CEE și prezentat Comitetului fitosanitar permanent la 11 februarie 1999.
Articolul 2
Prezenta decizie se adresează statelor membre.
Adoptată la Bruxelles, 31 mai 1999.

Labels: 20
3
6